Batik

Batik est ars tincturae, qua figura colorata formatur in textili cera partim tecto, et textile tali figura infectum. Artifex qui batik facit ceram textili inducit aut imprimit, quae colori obstet. Igitur pars intecta colorem accipit, pars tecta colorem pristinum servat.Trefois, Rita (2010). Fascinating Batik: Technique and Practice. Belgium: Rita Trefois. ISBN 978-90-815246-2-9. Cera iterum atque iterum variis modis imposita figurae perplexissimae fieri possunt. Figurae autem valde variae etiam in una terra fingi solent. Aliae quidem sunt signa gravia,Elliott, Inger McCabe (1984). Batik: fabled cloth of Java. New York: Clarkson N. Potter Inc. ISBN 0-517-55155-1. 68-69 aliae mercedis aut urbanitatis gratia excogitantur.Sumarsono, Hartono; Ishwara, Helen; Yahya, L.R. Supriyapto; Moeis, Xeni (2016). Batik Garutan: Koleksi Hartono Sumarsono. Jakarta: Kepustakaan Populer Gramedia. ISBN 978-602-6208-09-5.

Quae ars a temporibus vetustissimis a populis multis per orbem terrarum exercetur: in Aegypto, in Sinis meridianis (praecipue in civitatibus monticolis, ut sunt Miao, Bouyei, et Gejia),Gillow, John; Sentance, Bryan (2000). World Textiles. Thames and Hudson. ISBN 978-0-500-01950-4. 132–133. in India et Srilanca, in Indonesia et Malaesia, et in Nigeria.Nava, Nadia (1991). Il batik: come tingere e decorare i tessuti diegnando con la cera. Ulisse. ISBN 88-414-1016-7. Sed Indonesiani (maxime Iavanici) praestant, quamquam vetustas batik Indonesiani est incerta.Nava, Nadia (1991). Il batik: come tingere e decorare i tessuti diegnando con la cera. Ulisse. ISBN 88-414-1016-7. Extra Asiam Australem et Orientalem primum anno 1817 innotuit cum in The History of Java describeretur; tum vero peregrini hanc artem explorare et exempla eius colligere inceperunt.Nava, Nadia (1991). Il batik: come tingere e decorare i tessuti diegnando con la cera. Ulisse. ISBN 88-414-1016-7. Saeculo undevicensimo et prima saeculi vicensimi parte, batik Iavanico nonnulla nova inducta sunt; e.g. cera forma imprimi coepit ut citius imponeretur. Multi opifices atque multae officinae exstant, quae opera diversa faciunt et quarum exemplum etiam alias artes textiles movet.

Notae

Categoria:Cultura Indonesiae
Categoria:Inventiones Indonesianae
Categoria:Ornatio
Categoria:Textilia
Categoria:UNESCO
Categoria:Verba et locutiones Indonesianae